OpenLLM-France/wikimedia huggingface dataset:
# Otto Weininger

Otto Weininger (3 Ebrel 1880 - 4 Here 1903) a oa ur prederour aostrian hag a veve en impalaerezh Aostria-Hungaria. E 1903 e embannas al levr Geschlecht und Charakter ("Reizh ha Temz"), deuet da vout anavezet mat goude e emlazh da 23 bloaz. Ul lodenn ag e oberenn a voe arveret gant an NSDAP. Weininger a levezonas Ludwig Wittgenstein, August Strindberg, Julius Evola ha James Joyce.

## Gourelezh ha gwregelezh

Geschlecht und Charakter e zispleg e vez kenaozet an dud gant ur c'hemmesk a zanvezennoù gourel ha gwregel. An tu gourel zo ampletus, spis, ha poellek, tra ma vefe an tu gwregel, diampletus, diemskiant ha diboellek. Hervez Weininger n'eo posupl an dishualañ evit ar merc'hed nemet gant ar "gwragez gourel", mod arall int levezonet gant o libido hag o fleg da vout mammoù. Tra ma'z eo dever ar gourelezh stourm da vout ur genius, hag uhelaat e reizhelezh davet azeul Doue, hag a gav ennañ.
Ul lodenn vras ag e levr a lak ar gomz war betra eo ur genius. Weininger a lavar ne c'hall ket an ijin chom war un dachenn anaoudegezh ispisial evel ar sonerezh pe ar matematikoù, mes un ijin hollvedel eo atav. Soñjal a rae e c'hall bout kavet an ijin-se en holl an dud. Geschlecht und Charakter a oa brudet en Italia evit kemer lec'h damkaniezhioù Freud a-drugarez da brederourion evel Steno Tedeschi hag a droas an destenn en italianeg.

## Yuzeviezh ha kristeniezh

Weininger a oa ur Yuzev hag a droas ouzh ar gristeniezh e 1902 En ur pennad e lavaras e oa gant ar yuzevien un temz gwregel (tud difeiz, hep hiniennelezh, hag hep skiant ag ar mad hag an droug. Hag ar gristeniezh a vez taolennet evel "aztaol uhelañ ar feiz", tra ma vez taolennet ar yuzeviezh evel "digalon". Weininger a zisklerie e oa e vare o vont da neuz hag a ziskoueze traoù liammet ouzh ar wregelezh.
# Ottobiano

Ottobiano zo ur gumun eus Proviñs Pavia e rannvro Lombardia.
# Otto Pérez Molina

Otto Pérez Molina (ganet d'an 1 a viz Kerzu 1950 e Ciudad de Guatemala) zo ur soudard war e leve hag ur politikour eus Guatemala.
E 2001 e krouas e strollad politikel : ar Partido Patriota (Luskad brogar).
Lakaat a reas e anv e dilennadeg prezidantel 2007 met koll a reas en eil tro a-enep Álvaro Colom. Kemer a reas perzh adarre e dilennadeg 2011 ha deuet a-benn da vont d'an eil tro dalc'het d'ar 6 a viz Du. E miz Gouere 2011 e voe savet klemm outañ en abeg da wallerezh Gwirioù Mab-Den e-pad ar brezel diabarzh.
# Otto von Bismarck

Otto Eduard Leopold von Bismarck-Schönhausen, kont Bismarck-Schönhausen, mael (priñs) Bismarck, dug Lauenburg (ganet d'ar 1añ a viz e Schönhausen, ha marv d'an 30 a viz Gouere 1898 e Friedrichsruh bei Aumühle) a voe ur politikour hag un den-a-Stad alaman. Etre 1862 ha 1890 e oa kentañ ministr Prusia, Bundeskanzler des Norddeutschen Bundes ("Kañseller Kengevread Alamagn an Norzh") etre 1867 ha 1871. Hag ac'houde 1871 betek 1890 e voe Reichskanzler des Deutschen Reiches ("Kañseller Impalaeriezh Alaman"), lec'h ma en doe ur galloud kreñv-meurbet war istor Europa. Bismarck eo hini en deus lakaet ar stadoù alaman da vout unaniet en un impalaeriezh kreizennet gant ur framm melestradurel a chomas betek hiriv an deiz. Ur reizhiad leveoù dre ret evit al labourerien a voe krouet gantañ.
Da gentañ e oa un diplomat evit parlamant ar c'hengevread alaman etre 1851 ha 1862 hag e voe e darempred gant Frañs ha Rusia. E-kerzh an tabut a dremene e parlamant Prusia, e voe anvet Ministr kentañ gant ar Roue Wilhelm Iañ e 1862. E-pad e emgann a-enep ar frankizourien e tiskoulmas ar bec'h etre Prusia hag Aostria-Hungaria hag o c'hourlakaas mestrerezh prusian war ar bed german a-bezh. Ar Brezel Gall-Prusian eus 1870 a voe renet gant Bismarck hag e drec'hded a zegasas krouidigezh an Impalaeriezh Alaman.
Ur politikour mirour e voe ha stourm a reas a-enep al luskad sokial-demokratel. Meur a strollad a voe berzet gantañ er bloavezhioù 1880.

## Yaouankiz

Ganet e oa e Schönhausen, en ur familh binvidik e kornôg Berlin, e proviñs prusian Saks. An tad, Karl Wilhelm Ferdinand von Bismarck (1771–1845), a oa ur Junker perc'henn domani hag ofisour milourel prusian. Ar vamm, Wilhelmine Luise Mencken (1789–1839), a oa ur vaouez desket mat eus ur penn e gouarnamant ofisiel Berlin. Daou vugel all a oa: ur breur henañ Bernhard (1810–1893) hag ur c'hoar yaouankoc'h (1827–1908). Bismarck a blije dezhañ ar skeudenn a Junker a oa gantañ. Setu perak e plije dezhañ bezañ gwelet en unwiskoù soudard. Bismarck a oa bet desket mat ha mailh war ar c'homz. Ouzhpenn an alamaneg, e yezh vamm, e vestronie ar saozneg, ar galleg, an italianeg, ar poloneg hag ar rusianeg.
Skoliet a oa bet e skol Johann Ernst Plamann, hag e skol Friedrich-Wilhelm ha Graues Kloster evit an eil derez. Etre 1832 ha 1833, e oa bet o studiañ ar Gwir e Skol-veur Göttingen, eno e oa ezel eus ar Corps Hannovera Göttingen. Goude-se e oa bet e Skol-veur Berlin (1833–35).
# Otto Sander

Otto Sander a oa un aktor eus Alamagn ganet d'ar 30 a viz Mezheven 1941 e Hannover ha marvet d'an 12 a viz Gwengolo 2013 e Berlin.
a vo kavet e Wikimedia Commons.
# Otto Skorzeny

Otto Skorzeny, bet ganet d'an 12 a viz Mezheven 1908 e Vienna (Aostria-Hungaria d'an ampoent) hag aet da Anaon d'ar 6 a viz Gouhere 1975 e Madrid (Bro-Spagn), a oa un ofiser komando aostrian, Obersturmbannführer-SS (letanant-koronal) e rez el lu alaman. Brud a bakas e-pad an Eil Brezel-bed evit bezañ kaset da benn kefridioù ispisial evit Alamagn an Trede Reich, diouzh urzhioù dihanterour Adolf Hitler e-unan dre-vras.

## Werwolf

E fin an Eil Brezel-bed, pa voe anat e oa kollet ar brezel gant an Trede Reich, e voe savet unvezhioù ar Werwolf. Ar re-se a oa unvezhioù komando savet evit tagañ lu ar gevredidi dre kein ha lazhadegañ an dreitourien d'an Trede Reich.
Er bloavezh 1945 e voe goulennet gant Otto Skorzeny tuta ha gourdoniñ lod eus unvezhioù ar Werwolf, buan a-walc'h e welas anat ne oa ket uhel an niver a emouestlidi nag ar perzh anezho.
implij a raio muioc'h anezho n'eo ket evit ar gefridi raksoñjet met evit sikour an nazied a veze klask war o lerc'h da guitaat Europa.

## Levrlennadur

* Charles Messenger, Skorzeny's Special Missions: The Memoirs of the Most Dangerous Man in Europe, embannadur Greenhill Books ; embanner : New Ed (mae 2006) (ISBN 1853676845). (en)
* Martin A. Lee, The Beast Reawakens: Fascism's Resurgence from Hitler's Spymasters to Today's Neo-Nazi Groups and Right-Wing Extremists, éd. Little Brown and Co (T)- Gouhere 1997 (ISBN 0316519596). (en)
# Otto Wilhelm Heinrich Carl Ernst Friedrich von Pestel

Otto Wilhelm Heinrich Carl Ernst Friedrich von Pestel (ganet e 1848 Gut Bruche, Landkreis Melle, e Niedersachsen; † 1919 er memes lec'h) a oa ur politiker eus Prusia hag eus distrig kontelezh Melle.
# Otto Mueller

Otto Mueller (16 a viz Here 1874 e Liebau - 24 a viz Gwengolo 1930 e Breslau) a oa ul livour hag un engraver alaman ezel eus Die Brücke.

## Buhez hag oberenn

Etre 1890 ha 1892 e teskas ar maendreserezh e Görlitz hag e Breslau. Etre 1894 ha 1896 e studias en Akademiezh arzoù-kaer Dresden, hag e kendalc'has e München e 1898. Kuitaat a reas Akademiezh München pa lavaras Franz von Stuck dezhañ e oa divarrek. E oberennoù kentañ a voe levezonet gant an drivliadelouriezh, ar Jugendstil hag an arouezouriezh. E 1908 en em stalias e Berlin hag e tostaas ouzh an eztaolouriezh. D'ar mare-se ivez e tarempredas Wilhelm Lehmbruck, Rainer-Maria Rilke hag Erich Heckel. E 1910 ez eas er strollad Die Brücke, ma chomas betek ma vije divodet e 1913. Er memes koulz e tarempredas ivez izili Der Blaue Reiter. E-pad ar Brezel-bed kentañ e vrezelias e Frañs hag e Rusia, ha goude ar brezel e kelennas en Akademie der Bildenden Kunste (akademiezh arzoù) e Breslau, ma chomas betek e varv e 1930. E-touez ar re a zeskas gantañ e voe Johnny Friedlaender hag Isidor Ascheim. En holl e savas 172 engravadur: war goad, war baper pe maendresadennoù. E 1937 e voe dilamet 357 oberenn savet gantañ diouzh mirdioù Alamagn gant an Nazied, hag a renke anezhañ e rummad an arz disteraet. Tem pennañ e oberennoù eo al liamm etre mab-den hag an natur. Eeun eo e daolennoù a-fet stummoù, trolinennoù ha livioù. Brudet eo al livadurioù ma tiskouez tud en o noazh pe merc'hed rom.

## Oberennoù Mueller er mirdioù

* Brücke Museum, Berlin
* Buchheim Museum, Bernried
* Fine Arts Museums San Francisco
* MoMA, New York
* National Gallery of Art, Washington D.C.

## Liammoù diavaez

a vo kavet e Wikimedia Commons.
* Buhez hag oberennoù, diskouezva Ludorff, Düsseldorf
* Oberennoù Otto Mueller
# Ottokar II Přemysl

Ottokar II Přemysl (tchekeg: Přemysl Otakar II., 1230 - 26 a viz Eost 1278) a oa roue Bohemia eus 1253 betek 1278. Mab e oa da Václav I Přemysl ha Kunigunde a Hohenstaufen. A-berzh e dad en doa bet Bohemia ha Moravia da hêrezh. E 1251 e voe lakaet da zug Aostria gant breujoù ar vro-se. Bloaz goude e timezas gant Margarete von Babenberg (1205–1266), hêrez Stiria. E 1260 e c'hounezas Silezia, Lusatia ha Slovakia digant István V a Hungaria. E 1269 e tegouezhas Karintia ha Karniola gant Ottokar hag e teuas da vezañ priñs galloudusañ an Impalaeriezh Santel Roman ha German.
E 1273 e oa ret dilenn ur roue alaman nevez. N'eo ket Ottokar a voe lakaet war an tron, met e enebour Rudolf a Habsbourg. Nac'hañ a reas Ottokar e anavezout ha forbannet e voe gantañ abalamour da se. E 1276 e kouezhas e holl douaroù estreget Bohemia ha Moravia etre daouarn an Habsbourged. Pa glaskas adc'hounit e zomani kollet dre nerzh, e voe lazhet en emgann e-kichen Dürnkrut en Aostria-Izel d'ar 26 a viz Eost 1278.

## Dimezioù

| En e raok: Václav Iañ | Rouaned Bohemia 1253 – 1278 | War e lerc'h: Václav II |
# Levr Llandaf

Levr Llandaf, anavezet e latin evel Liber Landavensis, e kembraeg evel Llyfr Llandaf, Llyfr Llan Dâv, pe Llyfr Teilo, zo un dornad dihelloù kozh, 128 pajennad leuegen anezhañ, a oa bet dastumet en XII$^{vet}$ kantved.
# Levr Job

Levr Job (Jo) a zo unan eus lodennoù Ar Skridoù en Tanac'h.
Hervez ar vurutellerien e c'hell bezañ bet savet, war-dro ar VIvet kantved kent JK, diwar un istor eus an amzer gozh chomet en eñvor pobladoù ar reter, hag aozet e doare un drama barzhoniel gant ur barzh a-douez harluidi ar Yuzevien.
Ur goulenn eo danvez al levr : perak Doue, krouer ha mestr ar bed, en deus aotreet droukskouer ar boan, ha penaos, dreist-holl, un Doue mat ha reizh a c'hell lezel da c'houzañv ar re fealañ eus e servijerien ?
Hervez furien Israel, da bep hini hervez e oberoù. Met perak neuze e vez gwelet kement a zireizhennoù, da skouer, gwallblanedenn an den santel Job ?

#### Daveoù

* ↑ Troidigezh An Tour-Tan, levrenn 4, p 216
* ↑ Troidigezh An Tour-Tan, levrenn 4, p 215
# Levr Hoshea

Levr Hoshea a zo unan eus levrioù Profeded an Testamant Kentañ.
Kavout a reer ennañ lavaroù ar profed Hoshea a brezegennas er bloavezhioù 730-750 e Rouantelezh an Norzh (Rouantelezh Israel pe Efraim). Ne gaver el levr meneg ebet eus Jeruzalem ha Sion.
Brudet eo Hoshea evel kelenner un doueoniezh a zeuio da vezañ diorroet goude : hini dimezioù Doue gant e bobl.
Levezonet e vefe bet e breder a-zivout darempredoù Doue gant Israel gant e vuhez personel rak dimezet oa gant ur vaouez difeal war urzh Doue (Ho 1,2). War veno burutellerien zo e vefe arouezel dimeziñ Hoshea ha nann gwirion... Sellet e vez outañ evel profed trugarez, teneridigezh ha madelezh Doue.
Kavet e vez Levr Hoshea er pajennoù 196-205 e troidigezh An Tour-Tan hag er pajennoù 781-789 e troidigezh Gwilh ar C'hoad (1897)

#### Notennoù

* ↑ Troidigezh An Tour-Tan, levrennn 3, p 195
# Levr Kells

Levr Kells (Book of Kells e saozneg, Leabhar Cheanannais en iwerzhoneg) a zo un dornskrid skeudennet gant livadurioù ha klinkadurioù savet gant menec'h a orin eus ar sevenadur geltiek eus ar bloavezhioù 800. Pennoberenn ar gristeniezh iwerzhonat, levr Kells a zo, en desped d'ar fed ma n'eo ket peurechuet, unan eus bravañ dornskridoù enlivet bet savet gant daouarn mab-den. Ha dibar abalamour m'eo chomet betek ennomp daoust da drubuilhoù ar Grennamzer. Abalamour d'e gaerder ha da zreistelezh teknikel e vunudoù, al levr-mañ a zo gwelet gant kalz a arbennigourien evel unan eus gwellañ oberennoù an arz krennamzerel. Skrivet e latin, e kaver el levr pevar Aviel an Testamant Nevez, notennoù ha displegadurioù klinket gant skeudennadurioù ha enlivadurioù.

## Istor
### En orin

Levr Kells zo arouez pennañ ur strollad a dornskridoù savet etre fin ar VI$^{vet}$ kantved hag an IX$^{vet}$ kantved e manatioù Iwerzhon, Bro-Skos ha Bro-Saoz. En o zouez e kaver Cathach Sant Kolomba, Ambrosiana Orosius ha Levr Durrow (evit ar VII$^{vet}$ kantved), avieloù Durham, Echternach, Lindisfarne ha Lichfield. An dornskridoù-se o deus perzhioù boutin e-keñver an arz, an doare skritur hag hengoun an destennoù, ar perzhioù-se o deus sikouret an dud arbenniket war an dachenn da strollañ anezho er memes familh. Ken resis dre e enlivadurioù emañ Levr Kells lec’hiet diwezhat a-walc’h e-keñver ar steudad dornskridoù all, tro an VIII$^{vet}$ pe deroù an IX$^{vet}$ kantved, da vare Levr Armagh neuze. Diazezet eo an oberenn diwar normoù ikonografel hag a gaver er skridoù kozhañ: da skouer stumm al lizherennoù kinklet bet implijet da gregiñ pep aviel o vezañ reoliek kenañ e-keñver an dornskridoù all bet savet e inizi Breizh-Veur d’ar memes mare. N’eus nemet keñveriañ pajennoù digoradur Aviel Sant Vazhev e-barzh Avieloù Lindisfarne gant reoù Levr Kells evit bezañ kendrec’het.
An anv "Levr Kells" pe "Levr Ceanannas" a zo o tont eus abati Kells (Ceanannas) e kontelezh an Mhí, en Iwerzhon: eno e voe skrivet al levr ha miret e-pad pell. Savet e voe Abati Kells war-dro 800, da vare aloubadegoù ar Vikinged, gant menec’h a oa deuet eus manati Ì Chaluim Chille (Iona) (war aod kornôg Bro-Skos). Manati Ì Chaluim Chille a oa bet savet gant sant Koulm (anvet ivez Koulmkell) e-kreiz ar VI$^{vet}$ kantved. Pa zeuas ar vuhez da vezañ re zañjerus war an enez, abalamour da dagadennoù ar Vikinged, ez eas ar venec’h da Iwerzhon, da sevel manati Kells.
An dornskrid n’eo ket bet echuet biskoazh ha ne ouzer ket abalamour da betra.
Chom a reas Levr Kells e manati Kells betek 1654. Er bloavezh-se e voe aloubet ar manati gant soudarded saoz Oliver Cromwell ha kaset e voe al levr da Zulenn evit bezañ lakaet en diogel. Kinniget e voe al levr da d-Trinity College e Dulenn e 1661 gant Henry Jones, a zeuas a da vezañ eskob An Mhí diwezhatoc’h. E Trinity College eo chomet al levr abaoe ar mare-se, nemet pa voe prestet da levraouegoù pe mirdioù all e-pad prantadoù berr. War ziskouez emañ e levraoueg Trinity College abaoe an XIX$^{vet}$ kantved.

## Liammoù diavaez

a vo kavet e Wikimedia Commons.
# Levr Malac'hi

Levr Malac'hi zo unan eus al levrioù a gaver e lodenn ar Brofeded en Tanac'h. Evit ar Gristenien eo al levr diwezhañ en Testamant Kozh.
Skrivet e vefe bet gant ur profed anvet Malac'hi.
Emeur war-dro ar bloavezh 430 KJK.
Adsavet eo bet an Templ.Karantez Doe evit e bobl a zo anavezet a-bell zo ha didorrus, met rebechoù en deus Malac'hi d'ober d'ar veleien, a zispriz an traoù sakr hag a zilez al Lezenn ha da dud ar bobl a ra dimezioù gant an estren, a gas kuit gwreg o yaouankiz, a zo lezirek da ginnig ar profoù merket el Lezenn, a zo diskred ouzh Doue.
"Pelec'h emañ Doue ar varn ? Dont a ray deiz an Aotrou a c'hlanaio mibien Levi, a gastizo sorserien, avoultrerien, falstouerien, mac'homerien hag an holl walloberourien. Deiz an Aotrou o c'huzumo evel plouz, tra ma paro war ar re just an heol a reizhded".

#### Daveoù

* ↑ Troidigezh An Tour-Tan, Levrenn 3, 1983, kinnig levr Malac'hi, p 263
# Levr Hagai

Levr Hagai a zo unan eus levrioù ar Brofeded en Tanac'h. Skrivet e vefe bet war-dro ar bloavezh 520 kent JK.
Setu ar pezh a gaver e troidigezh An Tour-Tan a-zivout oberenn Hagai :"Al labourioù kroget trizek vloaz bennak a-raok evit adsevel an Templ, ne daent ket buan a-walc'h ; muioc'h a bres a oa da adsevel an tiez, ha setu perak e ra Hagai rebechoù rust d'e genvroiz. Krediñ a c'heller e roas ul lusk nevez dezho peogwir, pemp bloaz goude, e voe graet dedi an eil Templ (515)."

### Notennoù ha daveoù

* ↑ Troidigezh An Tour-Tan, levrenn 3, 1983, p 248-251
# Levr Havakouk

Levr Havakouk (Ha) a zo unan eus levrioù ar brofeded "vihan" en Tanac'h.
Teir lodenn a gaver ennañ, o zeir a-zivout mestaolioù ha kastiz ar C'haldean.
Da gentañ e lenner klemmoù ar profed dirak berzh ar re fallakr a respont Doue (1,13 :"Re c'hlan eo da zaoulagad evit gwelout ar fall, arvestiñ ouzh an drougiezh ne c'hellez ket ;perak eta e sellez ouzh an drubarded, e tavez pa lonk ar fallakr reishoc'h egetañ?").
D'an eil ez eus mallozhioù war bobl ar Galdeaned, "bleizi ar pardaez".
D'an trede e kaver salm Havakouk o tisplegañ stourm Doue ouzh ar fallakr, ar C'haldean.
Hervez troerien An Tour-Tan, setu ar gentel roet gant Havakouk : "An Aotroù en deus e eur, hag e-kreiz trubuilhoù ha teñvalderioù ar vuhez e fell dimp gortoz hep faezhañ ha gant ur feiz divrall ma vo reizhet reishaet pep tra."

#### Daveoù

* ↑ Troidigezh An Tour-Tan, Levrenn 3, 1983, p 239
* ↑ Troidigezh An Tour-Tan, Levrenn 3, 1983, p 239
# Levr Mic'ha

Hervez ar Bibl ez eo Levr Mic'ha (Mi) oberen ar profed "bihan" Mic'ha , kempred gant Yeshaia ha Hoshea.
Setu penaos e kinnig troerien An Tour-Tan Levr Mic'ha :
"Gant nerzh-kalon ha taerder a-wechoù e stag gant ar waskerion a bep seurt o voustrañ ar reuzeudion, gant an uhelidi o vac'homañ an dud dister, gant ar varnerion o tegemer donezonoù, gant ar veleion o klask gonidoù, gant ar falsprofeded o tistagañ gevier.
Met dont a ray eus Bet-Lehem-Efrata ur rener a zieubo Israel hag a ray dezhañ kreskiñ betek dibennoù an douar.
Ha goude e klevomp klemmoù a Aotroù ouzh e bobl he deus disoñjet e vadoberoù. Ar pezh a fell dezhañ eo ma vo sevenet ar reizhded ma vo karet an drugarez ha ma vo kerzhet gant Doue, rak n'eus ket un all eveltañ. Ha pa vo tremenet ar reuziad e teuio amzer an druez hag ar pardon. "

#### Daveoù

* ↑ Troidigezh An Tour-Tan, Levrenn 3, 1983, p228
# Likos

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Likos (diwar ar gresianeg: Λύκος "bleiz") a zo anv meur a zen ha meur a stêr e mojennoù Hellaz.

## Tud

* Likos (mab Ares), roue Libia hervez ar mojennoù, a aberzhe estrenien d'e dad. Tad e oa da Galliroe, serc'h Diomedes.
* Likos (breur Nikteüs), a oa eontr da Antiope. Brazezet e oa bet e nizez gant an doue Zeus. Tec'het e oa ar plac'h eus ti he zad, Nikteüs, ha laosket he bugale, Amfion ha Zethos, war menez Kitairon. Kavet e voent gant ur mesaer, ha degaset en-dro d'o zad-kozh. Likos a voe kaset gant e vreur Nikteüs da gerc'hat e verc'h Antiope. Ober a reas, hag e roas Antiope da sklavez d'e wreg Dione neuze.
** Likos (mab Dirke), mab da Likos ha d'e eil pried, Dirke
*** Likos (diskennad da Likos), ur gourvab da Likos (breur Nikteüs).
* Likos, mab da b-Poseidon ha Kelaino, hag hantervreur Euripilos. Ren a reas an daou vreur en Inizi Gwenvidik.
* Likos, mab da b-Prometeüs ha Kelaino, breur da Chimaireos.
* Likos (mab Pandion), unan eus pevar mab Pandion

## Stêrioù

* Likos (Pontos), e Pontos, a en em daol er Mor Du nepell diouzh Amisos.
# Likos (breur Nikteüs)

Likos a oa breur da Nikteüs ha eontr da Antiope.

## Mojenn

Brazezet e oa bet e nizez Antiope gant an doue Zeus. Tec'het e oa ar plac'h eus ti he zad, Nikteüs, ha laosket he bugale, Amfion ha Zetos, war menez Kitairon. Kavet e voent gant ur mesaer, ha degaset en-dro d'o zad-kozh. Likos a voe kaset gant e vreur Nikteüs neuze da gerc'hat e verc'h Antiope. Ober a reas, hag e roas Antiope da sklavez d'e wreg Dione neuze.
Goude lazhet Flegias, roue al Lapited, e tec'has Likos hag e vreur Nikteüs eus enez Eubea, ma vevent.
# Likoud

Ur strollad politikel eus an tu-dehoù bet krouet e 1973 en Stad "Israel" eo Likoud. Kement hag "Emglev" e talvez likoud (ליכוד) en hebraeg.
Gant Menahem Begin hag Ariel Sharon e oa bet savet. O paouez kuitaat al lu e oa Sharon. Eus e du, Begin a oa e penn ar Strollad Frankizour abaoe 1965 goude bezañ bet savet ar strollad Herout (tu-dehou broadelour).

## Izili pennañ

* Moshe Katsav ; (prezidant Israel)
* David Levy
* Benjamin Netanyahu ; (bet kentañ ministr)
* Menachem Begin (1913 - 1992) ; (bet kentañ ministr)
* Geula Cohen
* Zeev Jabotinsky (1880 - 1940)
* Yitzhak Shamir ; (bet kentañ ministr)
* Ezer Weizman ; (bet prezidant Israel)
* Ariel Sharon ; (kentañ ministr)

## Liammoù diavaez

* Likud - Lec'hienn ofisiel
* Likud of Holland
# Lil Peep

Gustav Åhr, ganet d'ar 1añ a viz Du 1996 hag aet da Anaon d'ar 15 a viz Du 2017, a oa ur c'haner ha raper stadunanat. Brudet e oa dreist-holl dre e lesanv Lil Peep. E ganouennoù "White Wine", "Benz Truck", ha "The Way I See Things" zo bet gwelet holl 4 milion a wechoù war YouTube.
Marvet eo en ospital goude bezañ bet lonket re a Xanax.

## Buhez prevez

Bevet en deus bet gant Bella Thorne hag evelti en devoa embannet bezañ dedennet kement gant ar baotred hag ar merc'hed dre Twitter e 2017.

## Diskoù
### Pladennoù

* Come Over When You're Sober, Pt. 1 (2017)

### Mixtapes

* Lil Peep Part One (2015)
* Live Forever (2015)
* Crybaby (2016)
* Hellboy (2016)

### Extended play (EP)

* Feelz (2015)
* Vertigo (2016)
* California Girls (gant Nedarb Nagrom) (2016)
* Teen Romance (2016)
* Castles (gant Lil Tracy) (2016)
* Castles II (gant Lil Tracy) (2017)
# Likouala

Likouala zo un departamant eus Republik Kongo. Harzoù en deus gant Republik Demokratel Kongo ha Republik Kreizafrika.
g • ka • ke Rannoù melestradurel Republik Kongo :
| Kêrioù | Brazzaville · Pointe-Noire |
| Departamantoù | Bouenza · Cuvette · Cuvette-Ouest · Kouilou · Lékoumou · Likouala · Niari · Plateaux · Pool · Sangha |
# Likoma (distrig)

Likoma zo un distrig eus Malawi, e lodenn lenn Malawi e dalc'h Mozambik. Div enez a ya d'ober an distrig : Likoma ha Chizumulu.

## Daveenn

* ↑ Ofis Broadel stadegoù Malawi
g • ka • keDistrigoù Malawi :
| Rannvro an Norzh | Chitipa · Karonga · Likoma · Mzimba · Nkhata Bay · Rumphi |
| Rannvro ar C'hreiz | Dedza · Dowa · Kasungu · Lilongwe · Mchinji · Nkhotakota · Ntcheu · Ntchisi · Salima |
| Rannvro ar Su | Balaka · Blantyre · Chikwawa · Chiradzulu · Machinga · Mangochi · Mulanje · Mwanza · Neno · Nsanje · Phalombe · Thyolo · Zomba |
# Likia

Likia zo ur rannvro istorel e Turki, er c'hreisteiz da Lidia en Anatolia .

## Mojenn

Hervez Herodotos he devoa bet Europa daou vab, Sarpedon ha Minos. bec'h a savas etrezo evit ren e Kreta. Minos a gasas Sarpedon hag e dud, an Termilae, d'an harlu. Hag int erruout e Milias e Likia. Diwezhatoc'h, Likus, mab da Pandion II, roue Aten, kaset d'an harlu gant e vreur Egeos, a deuas da chom gant an Termilae. Hag int da envel ar vro Likia, diwar e anv.
# Likoma (enez)

Enez Likoma eo an enezenn annezet vrasañ e lenn Nyasa.
Asambles gant un enezenn all, Chizumulu, ec'h a d'ober un distrig eus Malawi daoust m'emañ en doureier e dalc'h Mozambik. Misionerien anglikan a'n em ziazezas eno e 1880 ha dre-se e voe staget Likoma ouzh Malawi pa voe treset an harzoù e reter Afrika goude an eil brezel-bed.